*Osnovna škola «Jelenje-Dražice»*

*51218 Dražice, Školska 53*

*Tel/fax: 051 296 036, fax 296 107*

*e-mail: skola@os-drazice.skole.hr*

Jelenje, 22.05.2020. godine

OBAVIJEST RODITELJIMA UČENIKA 1.-4. RAZREDA

 Škole su otvorene za sve učenike razredne nastave od ponedjeljka 25. svibnja, ali kako je rečeno – moguće je da se učenici uključe u grupe i naknadno.

Prema Uputama HZJZ-a **rad u predškolskim ustanovama i školama u sadašnjim epidemiološkim uvjetima uz poštovanje ovih uputa smatra se jednako sigurnim za djecu i zaposlenike kao i rad od kuće odnosno ostanak kod kuće, te se omogućuje uključivanje sve djece u vrtiće i škole.**

 Roditelj/skrbnik treba biti upoznat s [*Uputama HZJZ-a*](https://www.hzjz.hr/wp-content/uploads/2020/03/Upute_vrtici_skole.pdf)  od 20.05.2020. godine u cjelini, kao i sa Preporukama MZO-a od 20.05.2020. godine.

Š**kola ne uzima izjavu** **od roditelja radi uključivanja djeteta u ustanovu.**

**Roditelji čija djeca neće ići u školu, kao i inače, trebaju opravdati izostanak s nastave.**

Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.

Roditelji/skrbnici ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19.

Roditelji/skrbnici ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19. Ako djeca razviju simptome COVID-19 tijekom boravka u ustanovi, odgajatelji/učitelji odmah obavještavaju roditelje koji u najkraćem roku trebaju doći po dijete.

Ako roditelji/skrbnici odluče dovoditi i odvoditi djecu u školu, preporučuje se koliko je moguće da izbjegavaju ulaziti u školu. U pratnji djeteta može biti samo jedna osoba a učenici u školu ulaze sami. Roditelji se ne okupljaju na ulazu u školsku zgradu te ne ulaze u školsku zgradu osim u krajnjoj nuždi. Na ulazu u zgradu održavaju distancu od najmanje 1,5 m u odnosu na druge roditelje/skrbnike i djecu.

Škola je obavila sve potrebne predradnje vezane za epidemiološku sigurnost učenika za vrijeme boravka u ustanovi.

Kako bismo smanjili mogućnost kontakta između učenika različitih razrednih odjela po dolasku učenika u školsko dvorište učenici se usmjeravaju na dva okupljališta; pred glavni ulaz i pred sporedni ulaz-igralište, staju na unaprijed označena mjesta te u školsku zgradu ulaze također putem dva ulaza i to prema sljedećem rasporedu:

* glavni ulaz (1.a, 1.b, 2.a, 3.a)
* sporedni ulaz, ulaz kroz dvoranu TZK (2.b, 3.b, 4.a, 4.b, 4.c)

Razredne učiteljice od 7.30 dočekuju učenike svojih odjela na označenim mjestima i u 8.00 sati zajedno sa svojim učenicima ulaze u školsku zgradu.

Radujemo se ponovnom susretu.

 Ravnateljica:

 Dejana Paškvan-Žeželj